Den Vest-Sjællandske Avis, 1832-03-06
Captain Beecheys Reise over det store Verdens Hav til Behringsstrædet. Jntet kan være moersommere end at læse en fornuftig og paalidelig Mands Beskrivelse overen saadan Reise; thi den er i Grunden en uophørlig Comoedie, med en Jndblanding at tragiske Scener. Reisen gaaer nemlig fra den ene lille Øe til den anden i dette umaalelige Hav. Alle disse Øer udmærke sig ved deres Naturskiønhed eller besynderlige Naturbeskaffenhed, og deres Beboere interessere ved deres barnlige Uskyldighed og Uerfarenhed eller naturlige Vildhed, eller ved deres Begyndelse til at modtage Cultur, noget originalt eller noget aparte træffer man paa alle Vegne, overalt seer man Menneskeslægten der i en Barndoms Tilstand, som ikke kan andet end røre eller moere. Hertil kommer at dette Slags Reisebeskrivelser høre til de meest paalidelige, fordi Reisen foretages ikke af en enkelt Person, men af hele Mandskabet paa et Skib, hvoraf enhver kunde modsige den trykte Beretning, dersom den var urigtig. Menneskene ere i alle Livets Forhold beherskede af Passioner; der gives altid een eller anden Gienstand hvorpaa deres Lyst falder og hvorfor de kunne gjøre de største Opoffrelser; det kommer kun an paa, at den maler sig ret levende og stærk for deres Jndbildningskraft, saaledes har der existeret og existere endnu to mærkværdige geographiske Passioner, den ene at trænge ind i det Jndre af Afrika, og den anden at finde Veien Norden om Amerika til det store Verdenshav. Det er forbausende at overregne hvor stort Antallet er af de Personer, som have tilsat Livet ved at forsøge paa at trænge ind i Afrika, men uagtet den ene Reisende creperer i dette hede og usunde, af vilde Dyr og vilde Mennesker opfyldte Land efter den anden, saa ere der dog altid paa nye nogle andre Reisende rede til at prøve deres Lykke paa denne Vei til Graven. - Den anden Passion har nu beskiæftiget de Søefarende i 300 Aar; man veed hvor ivrigt det Engelske Admiralitet har taget sig af Sagen i de sidste Aar, og hvorstore Omkostninger det har anvendet paa denne Opdagelse, endskiønt man allerede tydeligt kan indsee, at om endog Amerika er mod Norden omgivet af Havet, og om det endog kan lykkes at seile fra det Atlantiske Ocean omkring til det store Verdenshav, saa vil det kun tiene til at tilfredsstille Nysgierrigheden; men ikke blive til nogen Fordeel for Seilladsen og Handelen, da Passagen ligger for meget mod Norden og er for besværlig og vanskelig til at den kunde dertil benyttes. Forfatteren til dette Stykke, som nærer den Formodning, at Menneskenes Siæle skulle efter Døden opholde sig i en længere eller fortere Tid paa Kloden for at lære at kiende denne Verden rigtigt og betragte Følgerne af deres Handlinger her i Livet inden de skulle hensvæve til andre Egne af Skaberens Rige, har derfor udsat Tilfredsstillelsen af sin Nysgierrighed saalænge indtil den korte Tid er henrundet, hvori han endnu skal vandre i de Dødeliges Land, og har ganske stille hos sig selv lagt Planen til alt det meget han har isinde at eftersee her paa Kloden naar hans Aand slipper ud af dette Legeme, som fængsler den. Det lader til som at Russerne og Englænderne skulle efterhaanden komme til meere og meere at rivalisere med hinanden; begge kappes med hinanden i Jndustriens Befordring, begge i at blive til den største Søemagt; begge søge at udvide deres Magt over Asien saameget som mueligt, og begge bestræbe sig for at trænge videst frem til Nord og Sydvolen. Den ene Russiske og den ene Engelske Opdagelses-Reise afløser den anden. Rusland og England søge at omspænde hele Jordens Kreds og deres modstræbende Foretagender ville i Tidens Følge sætte hele Menneskelivet i Oprør. Bellinghausen og Weddel have i vore Dage kappedes med hinanden om at trænge videst frem til Sydpolen, Krusenstern og Kotzebue have giennemstreifet det store Verdenshav, som Cook og Vancouver fordum. Jmedens Englænderen Parry i 1819 og 20 opdagede Barrowstrædet norden for Amerika ved at trænge frem mod Vesten, saa opdagede Kotzebue i Aarene 1815 - 18 det vigtige Kotzebues Sund ved igiennem det store Verdens Hav at trænge frem mod Østen. Det Engelske Admiralitet besluttede derpaa at fuldende det nordlige Amerikas Opdagelse ved en Forening af et tredobbelt Foretagende.